
Serviciul buget-contabilitate, salarizare și resurse umane 
Nr. 10769      din  11.10.2022


RAPORT DE SPECIALITATE
la proiectul de hotărâre  pentru validarea Dispoziției primarului nr. 540 din 27.09.2022 privind rectificarea bugetului de venituri şi cheltuieli pe anul 2022
	Având în vedere  Hotărârea de Guvern nr.1156/ 2022 privind repartizarea sumelor defalcate din taxa pe valoarea adăugată pentru echilibrarea bugetelor locale, prevăzute la art. 29 alin. (5) lit. a) din Ordonanţa Guvernului nr. 19/2022 cu privire la rectificarea bugetului de stat pe anul 2022, prin care conform art. 1 (1) se aprobă repartizarea pe unităţi/subdiviziuni administrativ-teritoriale a sumelor defalcate din taxa pe valoarea adăugată pentru echilibrarea bugetelor locale, conform anexei hotărârii,  sume cu care  se rectifică bugetele locale ale unităţilor/subdiviziunilor administrativ teritoriale. 
În conformitate cu  art. 2 din Hotărâre de Guvern menționată ,  sumele prevăzute în anexă se utilizează de către ordonatorii principali de credite, potrivit dispoziţiilor legale, pentru plata recenzorilor pentru autorecenzarea asistată, recenzorilor, recenzorilor-şefi şi coordonatorilor la nivel de municipiu, sector al municipiului Bucureşti, oraş sau comună, potrivit documentelor prevăzute de art. 4 alin. (1) din Hotărârea Guvernului nr. 1.071/2020 pentru stabilirea bugetului şi a categoriilor de cheltuieli necesare efectuării recensământului populaţiei şi locuinţelor din România în anul 2021, precum şi a măsurilor pentru punerea în aplicare a unor dispoziţii din Ordonanţa de urgenţă a Guvernului nr. 19/2020 privind organizarea şi desfăşurarea recensământului populaţiei şi locuinţelor din România în anul 2021, cu modificările şi completările ulterioare.
În acest sens, în baza  art.82, alin (1) din Legea nr.273/2006 a finanțelor publice locale, cu modificările și completările ulterioare, Primarul Municipiului Marghita a emis Dispoziția nr.540/27.09.2022 privind rectificarea bugetului de venituri şi cheltuieli pe anul 2022, urmând ca în conformitate cu prevederile legale, la prima şedinţă a autorităţii deliberative să se valideze modificările respective.
În baza art.129, alin.(2) lit b) și alin (4) lit.a), art.136 alin.(1) și (2), art.196 alin.(1) lit. a) din O.U.G.57/2019,Codul administrativ, cu modificările și completările ulterioare propun Consiliului Local al Municipiului Marghita, adoptarea  hotărârii pentru validarea Dispoziției primarului nr. 540 din 27.09.2022 privind rectificarea bugetului de venituri şi cheltuieli pe anul 2022

Șef serviciu
Ec. Viorica BERETEU

